《谒高忠宪止水新祠二首 其二》
清代·蒋遵路

忠魂如在此全归，老屋依然旧讲帷。三纪璧田频假易，千秋俎豆共瞻依。

元堂改造松楸古，誉命终颁日月辉。百变沧桑尊道统，龟山祠宇共巍巍。

作者简介：蒋遵路，字路然，诸生。清无锡人。好读古人书。初为诗，与张泽、黄传祖等从事竟陵之学。旋求之汉魏盛唐。重交游,性慷慨,家境由富变贫终不悔。